Canàl Marsà

Al Canàl Marsà (che i cremàsch i ciàma apéna  'l canàl; an Italià 'l è ciamàt Canale Marzano o Canale Vacchelli) 'l è 'n canàl pensàt da l'ingegnér Piéro Vacchelli da Cremuna e i la fàt tra 'l 1887 e 'l 1892.

'L è lùnch 34 chilòmetri e a 'l g'à 'na purtàda da 38,5 métre al secùnt e 'l permèt da daquà i teré per püsé da ü miliù da pèrtighe.

Idrugraféa

Al Canàl al nàs an da l'Àda a Marsà, cümü da Merlì, pruinsa da Lód, 'ndù gh'è 'n üs-céra 'n dal fiöm per fa pasà i aque 'n dal Canàl. Dòpo 'l traèrsa töt al Cremàsch e 'l pàsa per Spì, Palàs, Vaià, Trescùr e Crèma. Che 'l traèrsa al Sère sùra 'n pùnt. Dòpo a 'l và vèrs Izà e Salviróla. Che gh'è dù ram: ü al và a finì 'n dal Naéle da Cremuna e l'àltre 'l và aànti 'nfìna a le Tumbe Mòrte, vezì a Geniólta.

L'ambiènt

Al Canàl 'l è quàzi töt drécc, e le póche cürve che gh'è i è particulàre. G'à n'è mia da tübasiù che le sbàt déntre i liquàm, isé l'aqua l'è nèta e piéna da pès.

Sö la rìa gh'è pò 'na pìsta per le biciclète.

 Oter progècc 

 Sìt da fóra 
 Consorzio Irrigazioni Cremonesi 

Categoria:Canai de la Lombardia